Diari Oficial de la Generalitat Valenciana


Sumari del DOGV 8452, del 27-12-2018 (2018/12796)

Extracte de la Resolució de 20 de desembre de 2018, de la Conselleria d'Educació, Investigació, Cultura i Esport, per la qual es convoca la concessió de subvencions destinades a finançar obres de remodelació i construcció de locals socials de les societats musicals de la Comunitat Valenciana en 2019.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8452

Data del DOGV
:   27-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/12191


Data del document
:   20-12-2018

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 20 de desembre de 2018, de la Conselleria d'Educació, Investigació, Cultura i Esport, per la qual es convoca la concessió de subvencions destinades a finançar obres de remodelació i construcció de locals socials de les societats musicals de la Comunitat Valenciana en 2019. [2018/12535]  
BDNS (identif.): 431029.  
De conformitat amb el que disposen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhafp.gob.es/bdnstrans/index  
  
Així mateix es troba disponible en l'adreça web:   
URL:http://www.gva.es/va/inicio/procedimientos'id\_proc=15690>  
  
Primer. Beneficiaris  
Podran sol·licitar aquestes subvencions les societats musicals l'actuació de les quals es realitze en l'àmbit territorial de la Generalitat.  
Als efectes d'aquesta convocatòria s'entenen com a societats musicals les entitats privades sense ànim de lucre que, estant legalment constituïdes, tinguen entre els seus fins socials la difusió, promoció o divulgació i l'ensenyament de la música i realitzen, almenys, les següents activitats artístiques i formatives amb caràcter permanent:  
a) Sosteniment d'una agrupació instrumental no professional ja siga banda o orquestra.  
b) Sosteniment d'una escola de música o escola d'educands de manera directa o a través d'agrupacions supramunicipals o a falta d'això, col·laborar de manera activa en la integració de joves músics en el seu conjunt instrumental com a activitat tendent a la seua formació musical.  
  
  
Segon. Objecte  
Es convoca la concessió de subvencions destinades a finançar la remodelació i construcció de locals socials de les societats musicals de la Comunitat Valenciana en 2019.  
  
Tercer. Bases reguladores  
Ordre 57/2016, de 21 de setembre, de la Conselleria d'Educació, Investigació, Cultura i Esport per la qual s'aproven les bases reguladores de la concessió de subvencions destinades a finançar la remodelació i construcció de locals socials de les societats musicals de la Comunitat Valenciana (DOGV 26.09.2016), modificada per l'Ordre 41/2017, de 24 d'octubre, d'aquest mateix departament (DOGV 09.11.2017).  
  
  
Quart. Dotació pressupostària  
1. L'import màxim a concedir és de 850.000,00 € que es finançarà a càrrec del capítol VII del programa 454.10 Promoció Cultural, Patrimoni Artístic i Museus, línia S7275000 dels pressupostos de la Generalitat per a 2019. Distribució de l'import convocat:  
- Modalitat remodelació: 600.000,00 €  
- Modalitat construcció: 250.000,00 €  
  
2. Per tractar-se d'una despesa de tramitació anticipada, la resolució d'aquesta convocatòria, i per tant la concessió de les ajudes, queda condicionada a l'efectiva existència de crèdit adequat i suficient en els pressupostos de la Generalitat per al 2019.  
  
Cinqué. Termini de presentació de sol·licituds  
El termini de presentació de sol·licituds serà d'un mes a comptar de l'endemà de publicar-se la resolució de convocatòria en el Diari Oficial de la Generalitat Valenciana.  
  
Sisé. Altres dades  
1. En aquesta convocatòria, només s'admetran sol·licituds que incloguen projectes d'inversió el pressupost d'execució material de les quals no supere els 80.000,00 €, IVA exclòs, en els termes que preveu la base 2 de les Bases Reguladores.  
2. La resta de requisits per a poder sol·licitar aquestes subvencions són els que determinen les bases reguladores, i especialment la Base 2, d'aquestes.  
3. Els criteris de valoració que es tindran en compte per a la concessió d'aquestes subvencions són els indicats en la Base 6 de les Bases Reguladores que regeixen aquesta convocatòria.  
4. El termini per a presentar la documentació justificativa de l'execució de les inversions subvencionades finalitza el 8 de novembre de 2019.  
  
València, 20 de desembre de 2018.- El conseller d'Educació, Investigació, Cultura i Esport: Vicent Marzà Ibáñez.